**Отчет по изпълнение на годишен план за периода 2021г. за действие по изпълнение на Програма за изпълнение на националната програма за овладяване на популацията на безстопанствените кучета на територията на община Аксаково 2021г.- 2025г.**

*Приет с Решение № 39.5. от Протокол № 39/27.04.2022г. на Общински съвет – Аксаково*

В изпълнение на целите на *Програма за изпълнение на националната програма за овладяване на популацията на безстопанствените кучета на територията на община Аксаково 2021г.-2025г. (Програмата)* на територията на община Аксаково бяха организирани кампании по кастрация на безстопанствени кучета в населени места на територията на община Аксаково.

1. **Кастрация, обезпаразитяване, ваксинация срещу бяс, маркировка и връщане на животните по места на улавяне:**

В периода август-декември, 2021г. бяха проведени 5 кампании за улавяне на безстопанствени кучета на територията на община Аксаково. Преди провеждането на всяка кампания, на интернет страницата на Община Аксаково се обявява информация и съобщение за безплатна кастрация на домашни кучета. В цитирания период кампании се проведоха в гр. Аксаково, с. Крумово, с. Изворско, с. Слънчево и с. Яребична, като общо в цитираните места бяха заловени **39 бр.** безстопанствени кучета, от които:

* 32 бр. обработени и върнати по места на улавяне;
* 7 бр. оброботени и осиновени от организация за защита на животните, с която община Аксаково има сключено споразумение за изпълнение на Програмата;

През календарната 2021г. бяха проведени общо 17 кампании по улавяне на безстопанствени кучета в следните населени места: гр. Аксаково, гр. Игнатиево, с. Доброглед, с. Кичево, с. Крумово, с. Припек, с. Любен Каравелово, с Куманово, с. Въглен, с. Яребична, с. Засмяно и с. Слънчево, като бяха заловени общо **105 бр.** безстопанствени кучета, от които:

* 80 бр. – обработени и върнати по места на залавяне;
* 25 бр. – обработени и осиновени;
* 4 бр. – кастрирани домашни кучета.

1. **Изграждане на приют за безстопанствени кучета:**

Към 31.12.2021г. не е приключила процедурата за одобряване ПУП за изграждане на приют.

1. **Регистрация на домашни кучета и контрол върху отглеждането им:**

През периода август-декември, 2021г. бяха регистрирани 23 бр. домашни кучета и кастрирани 3 бр. по обявената програма за кастрация на домашни кучета.

През цялата календарна 2021г. - 61 бр. регистрирани домашни кучета.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

**/СВ. ДОБРЕВА/**